আর্যাবর্ত
আর্যাবর্ত (সংস্কৃত: आर्यावर्त, আর্য়াভ়্যর্ত্য, সংস্কৃত উচ্চারণ: [aːrjaːˈʋərtə]) বলতে ভারতীয় উপমহাদেশের উত্তরের অংশকে বোঝায়। আর্যাবর্ত শব্দের আক্ষরিক অর্থ "আর্যদের ভূমি"। ধর্মশাস্ত্র এবং সূত্র-সহ বিভিন্ন হিন্দু ধর্মগ্রন্থে আর্যাবর্ত বলতে ভারতীয় উপমহাদেশের ইন্দো-আর্য জনগোষ্ঠীর বাসস্থানকে বোঝাত যেখানে আর্যদের ধর্ম ও অনুষ্ঠান প্রাধান্য পেয়েছিল। সময়ের সঙ্গে আর্যাবর্তের পরিধি ক্রমশ বৃদ্ধি পেয়েছিল, যা বিভিন্ন হিন্দু সূত্র মারফত জানা যায়, যেহেতু বৈদিক পরবর্তী সময়ে ঐতিহাসিক বৈদিক ধর্ম পূর্বদিকে বিস্তৃত হয়েছিল।